Benutzer:Albärt/Wärchstatt - Alemannische Wikipedia

# Benutzer:Albärt/Wärchstatt

### Us der alemannische Wikipedia, der freie Dialäkt-Enzyklopedy

< Benutzer:Albärt

Diä Sitte isch mi Wärchstatt; do mach ich Entwirf oder brobiär suscht Sache üs. Viil Text vu mir kumme aber eifach im Word zwäg. --Albärt 20:08, 3. Feb. 2007 (CET)

Dr Dietrich Schwanitz (1940 - 2004) isch e ditsche Universitätsprofässer (Anglischt, Literatürwisseschaftler) un e erfolgriche Autor gsii; si Härz het heimlig alemannisch gschlage un si Zunge elimol Bärndütsch gredet.

## [ändere] Dr Schwanitz ase jung

Dr Dieterli isch am 23. April 1940 z Werne im Ruhrgebiärt uf d Wält kumme. Dr het drei greßeri Briäder gha - diä un si Vatter sin noch em Griäg vermisst gsii. So het si Mütter anne 47 uf d Suechi no däne Verschollene gmacht un dä 7-jährig Bue z Dortmund ellei in dr Zug gsetzt. Ziil: mennonitische Bärgbüüre im Schwizer Jura. Bi däne urchige Alemanne het dr glei Dietrich ke Schuel kenne bsueche, drfir het er d Bibel un ihre Interpretation dur diä Patriarche grindlig känne glehrt - un d Arbet in dr Land- un Viihwirtschaft. Dr het des speter "e Wält im 17. Johrhundert" gnännt. Sini Schuehsole sin üs Holz gsii, si Grind isch gschore gsii, ass d Hoor nit verfilze, wämmer bim Mälche dr Schädel an d Kueh glähnt het.

Wun er mit Elfi wider gholt wore isch vu sinere Mueter, het er e ganz kähligi Sproch gschwätzt, wu im Ruhrgebiät niäme verstande het. E wahnwitzige Gymnasialdiräkter het dr Dieterli, wu schiinbar kenni zivilisiärte Vorkänntnis gha het, gege jedi Vernumpft in d hecher Schuel ufgnumme. Dr Dieterli het drno mit Rächts diä Schuelkamrade in Schranke gwiise, wu ihne wäge sinem Grächze gfugst hän, un mit Links het er Latiinisch, Altgriächisch usw. glehrt un s Abitür gmacht.

## [ändere] Akademischi Laüfbahn

Si alemannischs Exil bi dr Mennonite het em intelekuäll also schiints nyt gschadet, im Gegedeil: Im e Interview mit Bayern2Radio (25. 9. 03) het er emol druf ani gwiise, ass d Menonite mit dr Bibel e Art rhethoischi Vorlag gha hän, wu si in Stand gsetzt het, "rhetorisch fast differenzierter zu sein als ein normales Mitglied eines Proseminars." E unstärbligs Dänkmol het dr Schwanitz sinene jurassische Gaschtgäber un ihrere Wortgwalt in sinem Buech "Schweiz - Liebsprobe über den Baumwipfeln" gsetzt.

Si Studium het e uf Münster, Friiburg i.B., London un Philadelphia gfiährt, wun er Anglischtik, Philosophii un Gschiicht gstüdiärt het. Vu 1978 bis 1997 het er z Hamburg as Brofässer fir änglischi Litratür un Kültür glehrt. Zu sinene wisseschaftlige Haüptwärk zelle "Systemtheorie und Literatur" (1990) un "Englische Kulturgeschichte" (1996). Näbe dr Vorläsige het er sich aü in dr Theaterarbeit gwidmet un derte änge Kontakt mit dr Stüdänte gha.

## [ändere] Kreativs Alter

Anne 97 isch dr Schwanitz Dietrich vorzittig üs em Universitätsdiänscht üsgschiide - si Parkinson-Liide het e drzue zwunge. Aber wiä si Roman "Campus" (1995) zeigt, het er mit dr Uni e Hiähnli z rupfe gha, un des Hiähnli isch blutt gsii am Schluss - do het er sich, wu as Näschtbeschmutzer agsähne wore isch, um so lichter kenne zruckziäge.

Dr het sich zruck ins Alemanneland zoge; z Harte im Markgräflerland het er e alte Gaschthof kaüft un derte e Schuel fir Theaternochwugs un fir kreativs Schiibe ufzoge.

Mit mehrere Wärk het dr Schwanitz in sinene letschte Johre e Millionepublikum kenne gwinne. Des schaffe, wiä d NZZ (23. 12. 04) im Nochruef uf dr Schwanitz schribt, numme wennig Brofessore. In dr Badische Zittig heißts im "Lueginsland" vum 8. 1. 05: "Diä alemannisch Kindheit mueß däm Schwanitz guet due ha, dänn dä Anglischt het jeder Zit unter dr akademische Käsglocke kenne viri schlupfe un het sich bi Mänsche wiä Dü un ich kenne verständlig mache."

Am 22. 12. 2004 isch dr Schwanitz z Harte verstorbe ufgfunde wore.

## [ändere] Sini populäre Wärk

- Dietrich Schwanitz: Der Campus. Goldmann-Taschenbuch, München 1996, ISBN 3-442-43349-5
- Dietrich Schwanitz: Der Zirkel: Romantische Komödie. Eichborn, Frankfurt am Main 1998, ISBN 3-8218-0560-9
- Dietrich Schwanitz: Amoklauf im Audimax. Rowohlt-Taschenbuch, Reinbek 1998, ISBN 3-499-43326-5
- Dietrich Schwanitz: Bildung. Alles was man wissen muß. Eichborn, Frankfurt am Main 1999, ISBN 3-8218-0818-7
- Dietrich Schwanitz; Angela Denzel: Schweiz - Liebesprobe jenseits der Baumgrenze. München 2000, ISBN-13: 978-3-423-20419-4 | ISBN-10: 3-423-20419-2
- Dietrich Schwanitz: Die Geschichte Europas. Eichborn, Frankfurt am Main 2000, ISBN 3-8218-0859-4
- Dietrich Schwanitz: Männer: Eine Spezies wird besichtigt. Eichborn, Frankfurt am Main 2001, ISBN 3-8218-0858-6

### [ändere] Der Campus

### [ändere] Bildung. Alles was man wissen muß.

Was dr Schwanitz scho im Campus verdrätte het, isch, ass dr 68er-Bewegig d Bildig dr Bach naa gange seig. Dr sait, ass, wänn d Informationsgsellschaft bärgwiis Informatione bereitstellt, des mit Bildig erscht emol nyt z due heb. Information as strukturlose Hüffe bringt no sinere Meinig nyt; Bildig seig "geordnetes Wissen von hoher Beständigkeit".

Do ischs ke Wunder, ass dr Schwanitz si dicke Band "Bildung" mit ere scharfe Gritik am Bildigssyschtem, wu z Ditschland herrscht, iileitet.

### [ändere] Schweiz - Liebesprobe jenseits der Baumgrenze

Mit däm Buech macht dr Schwanitz si uusechoo (coming out) as Alemann. Des dinn Bändli isch vergriffe, uf em Brüchti-Biächer-Märkt zahlt mer 40€ (60Fr)drfir, wämmers iberhaüpt bikunnt.

Vun "http://als.wikipedia.org../../../a/l/b/Benutzer%7EAlb%C3%A4rt_W%C3%A4rchstatt_fcdc.html"

##### Views

- Benutzersyte
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech